Παξιμάδια Δύο Ρεθύμνης

Το Παξιμάδια Δύο ή Μικρό Παξιμάδι είναι νησίδα της Κρήτης, η οποία βρίσκεται στις νότιες ακτές του νησιού και τον κόλπο της Μεσαράς στο Λιβυκό Πέλαγος. Πρόκειται για την ανατολική νησίδα από τις δύο νησίδες Παξιμάδια, με το πιο στρογγυλό σχήμα, έκτασης 0,605 τ.χλμ. και με ψηλότερο σημείο στα 150 μέτρα. Είναι προσβάσιμη μόνο με εκδρομικά καΐκια που αναχωρούν από την Αγία Γαλήνη ή τον Κόκκινο Πύργο ενώ διαθέτει 4 βοτσαλωτές παραλίες με κρυστάλλινα νερά.

Απογράφεται από το 2001 στο τότε Τοπικό Διαμέρισμα Σπηλίου του τότε Δήμου Λάμπης. Σύμφωνα με το σχέδιο Καλλικράτης ανήκει στην Κοινότητα Σακτουρίων που υπάγεται στη Δημοτική Ενότητα Λάμπης του Δήμου Αγίου Βασιλείου ενώ σύμφωνα με την απογραφή 2021 είναι ακατοίκητη, όπως υπήρξε πάντα.

Παραπομπές

Κατηγορία:Νησίδες της Κρήτης